Qqimen dina kra n wussan , wa ur yettak afus deg wayeḍ di sin I ṭṭfen kan di Ṛebbi ttraǧǧun ad teldi tewwurt fell-asen , almi d tikelt tejba-d taklit ad tagem aman , twala udem n teqcict deg aman , terfed aqerru-is tufa-n taqcict d gma-s s ufella n texxamt-nni .imar i tuzzel s agellid teqqar-as:  Aya agellid azzell ufiɣ taqcict di tala, tenwa iɛaḍ-itt-id Ṛebbi .yedda-d yid-s ugellid ad iwali taqcict-nni , mi d-yewweḍ yenna-as ma ad teddu s axxam-is , taqcict , ur tsemmeḥ ara di gma-s tegla-t yid-s , agellid-nni iḥesb-iten am warraw-is , ur asenyesxas ula iqiḥ . asmi tt-iwala mmi-s n ugellid , myɛeǧaben yuɣ-itt. tameṭṭut n baba-tsen ur timiḍ ara tasais ayen akk i texdem dɣa asmi tesla igujilen-nni tbeddel-fell-asen teswiɛt .truḥ ɣur-sen tenna-as i teqcictnni ruḥeɣ-d ad ḍelbeɣ deg-wen ayi-tssemḥem .